Qirg‘iziston TIV: MDH samaradorligini oshirish uchun eng murakkab ishlar amalga oshirildi

Qirg‘iziston tashqi ishlar vaziri Erlan Abdildayevning bayonot berishicha, MDHni zamon talablariga moslashtirgan holda uning samaradorligini oshirish bo‘yicha eng qiyin ilk qadamlar tashlangan. U, Hamdo‘stlik mamlakatlari tashqi ishlar vazirlari Kengashining Bishkekda bo‘lib o‘tgan yig‘ilishi yakunida shunday fikrni bildirgan. 
"Qirg‘iz Respublikasining MDHga raislik qilgan davrida faol muhokama etilgan masalalardan biri, Bishkek tashabbusi bilan ilgari surilgan MDHni isloh qilish va zamon talablariga moslashtirish masalasi bo‘ldi. Natijada, aniq takliflar ishlab chiqildi. Shunday qilib, aytish mumkinki, hamdo‘stlik faoliyatining ta'sirchanligini oshirish borasida ilk qadam qo‘yildi", — degan Abdildayev.
Uning so‘zlariga ko‘ra, MDH davlat rahbarlarining Bishkek sammitida shunchaki kontseptual mazmunga ega masalalar qo‘yilmaydi. 
MDH ijroiyaya qo‘mitasi raisi Sergey Lebedev o‘z navbatida kengash amaliy ruhda bo‘lib o‘tganini qayd etgan. 
MDH tashqi ishlar vazirlari Kengashining majlisi yakuniga ko‘ra, Hamdo‘stlik davlat rahbarlari sammiti uchun 16ta hujjat tayyorlangan.